അലാസ് പൂർവോ ദേശീയോദ്യാനം

അലാസ് പുർവോ ദേശീയോദ്യാനം ഇന്തോനേഷ്യയിലെ കിഴക്കൻ ജാവ പ്രവിശ്യയുടെ തെക്കുകിഴക്കൻ അറ്റത്ത്, ബന്യുവാംഗി റീജൻസിയിലെ ബ്ലാംബംഗാൻ ഉപദ്വീപിൽ സ്ഥിതി ചെയ്യുന്ന ഒരു ദേശീയോദ്യാനമാണ്. ബാന്റെങ് കന്നുകാലിയിനങ്ങൾ, ഗ്രാജഗൻ ഉൾക്കടലിലെ സർഫിംഗ് പ്രദേശം എന്നിവയ്ക്ക് പേരുകേട്ടതാണ് ഈ ദേശീയോദ്യാനം.

ദേശീയോദ്യാനത്തിന്റെ പേരിന്റെ അർത്ഥം ആദ്യത്തെ വനം അല്ലെങ്കിൽ പുരാതന വനം എന്നാണ്. ഇവിടെയുള്ള സമുദ്രത്തിൽ നിന്ന് ഭൂമി ആദ്യമായി ഉയർന്നുവന്നുവെന്ന് പറയപ്പെടുന്ന ഒരു ജാവൻ ഐതിഹ്യത്തെ തുടർന്നാണ് ദേശീയോദ്യാനത്തിന് ഈ പേര് ലഭിച്ചത്.

 ഭൂമിശാസ്ത്രം 
ബാലി ദ്വീപിനു കുറുകെയുള്ള കടലിടുക്കിന്റെ തീരത്തായി, ജാവ ദ്വീപിന്റെ തെക്കുകിഴക്കൻ അറ്റത്തുള്ള ബ്ലാംബംഗൻ ഉപദ്വീപിലാണ് ഈ ദേശീയോദ്യാനം സ്ഥിതി ചെയ്യുന്നത്.

കണ്ടൽക്കാടുകൾ, പുൽമേടുകൾ, താഴ്ന്ന പ്രദേശങ്ങളിലെ മൺസൂൺ വനങ്ങൾ, പവിഴപ്പുറ്റുകൾ നിറഞ്ഞ തീരപ്രദേശങ്ങൾ എന്നിവ ഉൾക്കൊള്ളുന്നതാണ് ഏകദേശം 434 ചതുരശ്ര കിലോമീറ്റർ വിസ്തൃതിയിൽ വ്യാപിച്ചുകിടക്കുന്ന ഈ ദേശീയോദ്യാനം. 

ഗ്രാജഗൻ ഉൾക്കടലിലെ പ്ലെങ്‌കുങ്ങിൽ, ദേശീയോദ്യാനത്തിന് അരികിലായി അന്താരാഷ്ട്ര പ്രശസ്തി നേടിയ സർഫ് ബ്രേക്ക് പീലുകൾ സ്ഥിതിചെയ്യുന്നു. 322 മീറ്റർ ഉയരമുള്ള ലിങ്ഗാമാനിസ് കൊടുമുടിയും ഈ ദേശീയോദ്യാന പരിധിയിലാണ് സ്ഥിതി ചെയ്യുന്നത്.

 സസ്യജന്തുജാലങ്ങളും 
ഈ ദേശീയോദ്യാനത്തിൽ സംരക്ഷിക്കപ്പെടുന്ന സസ്യജാലങ്ങളിൽ ടെർമിനാലിയ കട്ടപ്പ (തല്ലിമരം), കലോഫില്ലം ഇനോഫില്ലം (പുന്ന), സ്റ്റെർക്കുലിയ ഫോറ്റിഡ, ബാരിംഗ്ടോണിയ ഏഷ്യാറ്റിക്ക, മനിൽകര കൌകി എന്നീ സസ്യജാലങ്ങളും ഉൾപ്പെടുന്നു.Ministry of Forestry: Alas Purwo National Park , retrieved 10-December-2009

വംശനാശഭീഷണി നേരിടുന്ന ജാവയിലെ ബാൻടെങ് (ബോസ് ജാവാനിക്കസ്) പോലുള്ള ചില മൃഗങ്ങളുടെ ആവാസ കേന്ദ്രമാണ് ഈ ദേശീയോദ്യാനം. 2004 ഏപ്രിൽ മാസത്തിൽ, സാഡെൻഗാനിലെ സവേന്നയിൽ 57 ബാന്റെങ്ങുകളെ മാത്രമേ കണ്ടെത്തിയിരുന്നുള്ളൂ. മുൻ വർഷത്തെ കണക്കുകൾ അനുസരിച്ച് അവയുടെ എണ്ണം 80 മുതൽ 100 ​​വരെ ആയിരുന്നു.Banteng di Ujung Timur Pulau Jawa. KOMPAS, Sunday, May 30, 2004. Retrieved on August 27, 2007  എന്നിരുന്നാലും 2010 ഓഗസ്റ്റിൽ, 80 ഹെക്ടർ വിസ്തൃതിയുള്ള സവേനപ്രദേശത്ത് 73 ബാന്റെങ്ങുകളെ കണ്ടെത്തിയ ശാസ്ത്രജ്ഞർ 6 വർഷത്തിനുള്ളിൽ സംഭവിച്ച വലിയ വർദ്ധനവാണിതെന്ന് കണക്കാക്കി. എന്നിരുന്നാലും അവ വേട്ടയാടലിന്റെയും ആവാസവ്യവസ്ഥയുടെ നഷ്ടത്തിന്റെയും നിരന്തരമായ ഭീഷണി നേരിട്ടു. ബാൻടെങ്ങുകളുടെ കൂട്ടങ്ങൾ സാധാരണയായി രാവിലെയും ഉച്ചകഴിഞ്ഞുമുള്ള സമയങ്ങളിലാണ് സസ്യലതാദികൾ തേടി സാദെൻഗാനിലേക്ക് വരുന്നത്

ദേശീയോദ്യാനത്തിലെ ബാൻടെങ്ങുകൾ ഏറ്റവും വലിയ ഭീഷണി നേരിടുന്നത് മനുഷ്യരിൽനിന്നാണ്. വരണ്ട കാലാവസ്ഥയിൽ വെള്ളം തേടി ദേശീയോദ്യാനത്തിന് പുറത്ത് അലഞ്ഞുതിരിയുന്ന ബാൻടെങ്ങുകളെ കുടുക്കാൻ വേട്ടക്കാർ ദേശീയോദ്യാനത്തിന് വെളിയിലാണ് കെണികൾ സ്ഥാപിക്കുന്നത്. ഇവർ ബാൻടെങ്ങുകളെ കൊല്ലുകയും മാംസ വിൽപ്പന നടത്തുകയും ചെയ്യുന്നു.

അലാസ് പുർവോ ദേശീയോദ്യാനത്തിൽ സംരക്ഷിക്കപ്പെടുന്ന മറ്റ് വംശനാശഭീഷണി നേരിടുന്ന മൃഗങ്ങളിൽ ധോൾ, ജവാൻ ലംഗൂർ, പച്ച മയിൽ, ചുവന്ന കാട്ടുകോഴി, ഒലിവ് റിഡ്ലി, ഹോക്സ്ബിൽ ആമ, പച്ചക്കടലാമ എന്നിവ ഉൾപ്പെടുന്നു.Ministry of Forestry: Alas Purwo National Park , retrieved 10-December-2009

 സർഫിംഗ് 
മാർച്ച് മുതൽ നവംബർ വരെയുള്ള മാസങ്ങളിൽ വിവിധ രാജ്യങ്ങളിലെ ആയിരക്കണക്കിന് സർഫർമാർ ദേശീയോദ്യാനത്തിൽ സർഫ് ബ്രേക്കിനായി സന്ദർശിക്കുന്നു. ബാലിയിൽ നിന്ന് അര ദിവസത്തെ യാത്രയുള്ള ജി-ലാൻഡ് എന്നും അറിയപ്പെടുന്ന ഗ്രാജഗൻ ഉൾക്കടലിലെ പ്ലെങ്കുങ് ബീച്ചാണ് സർഫർമാരുടെ പ്രധാന ലക്ഷ്യസ്ഥാനം.

ഏഷ്യയിലെ ഏറ്റവും മികച്ച സർഫിംഗ് സ്ഥലങ്ങളിലൊന്നായി ഈ ബീച്ച് കണക്കാക്കപ്പെടുന്നു. 5 മീറ്റർ വരെ ഉയരത്തിൽ സവാരി ചെയ്യാവുന്ന തിരമാലകളുള്ള ഈ സ്ഥലം പരിചയസമ്പന്നരായ സർഫർമാർക്ക് മാത്രമുള്ള ഒരു സ്ഥലമായാണ് കണക്കാക്കപ്പെടുന്നത്. ഈ സ്ഥലം ക്വിക്സിൽവർ വേൾഡ് ടൂർ സർക്യൂട്ട് എന്ന പേരിൽ പട്ടികപ്പെടുത്തിയിട്ടുണ്ട്.

 ബാഹ്യ ലിങ്കുകൾ 


 Alas Purwo National Park from Ministry of Forestry, Republic of Indonesia

 അവലംബം 
വർഗ്ഗം:ഇന്തോനേഷ്യയിലെ ദേശീയോദ്യാനങ്ങൾ
വർഗ്ഗം:Coordinates on Wikidata
വർഗ്ഗം:ഐ.യു.സി.എൻ. വർഗ്ഗം II